[{"text_idx": "#000002", "text": "Dyma ffilm ddogfen drawiadol sy\u2019n werth eich amser, Being Blacker, am y cynhyrchydd reggae a dyn busnes Blacker Dread."}, {"text_idx": "#000006", "text": "Dilyn Geraint Jarman a chyfweld ag e wrth iddo berfformio gigs a recordio\u2019i albwm ddiweddara mae\u2019r rhaglen."}, {"text_idx": "#000007", "text": "Mae\u2019n amlwg taw cyfansoddi a cherddoriaeth yw bywyd Jarman. Mae\u2019n dweud ei fod yn mwynhau recordio a chyfansoddi o hyd, a\u2019i fod yn un o\u2019r pethau yn ei fywyd nad ydy e wedi mynd \u2018yn ffed up ohono\u2019."}, {"text_idx": "#000009", "text": "Mae\u2019n amlwg yn llwyddo i dynnu pobl i\u2019w gerddoriaeth \u2013 y fenyw mae\u2019n so\u0302n amdani sy\u2019n gwrando ar ei recordiau bob dydd; y cerddorion rydyn ni ei weld e\u2019n cydweithio a\u0302 nhw fel ffrindiau; ei ferched, sy\u2019n canu ar yr albwm ddiweddaraf a hyd yn oed diwylliant!"}, {"text_idx": "#000010", "text": "Wrth ganu reggae, diwylliant sy\u2019n so\u0302n am gam-drin a chael eich gwrthod, roedd e\u2019n teimlo fod y diwylliant hwnnw\u2019n uniaethu a\u0302\u2019r Gymraeg \u2013 drwy gerddoriaeth."}, {"text_idx": "#000011", "text": "Mewn cyfweliad o\u2019r 70au am ddylanwad reggae mae\u2019n dweud fod neges ei ganeuon wedi\u2019i chlymu gyda\u2019r diwylliant Cymraeg a dyna pam ei fod yn canu reggae yn Gymraeg."}, {"text_idx": "#000012", "text": "Un o\u2019r pethau mwyaf dwi\u2019n ei gysylltu gyda Jarman yw\u2019r sbecs haul, hyd yn oed mewn lleoliadau tywyll mae\u2019r sbecs tywyll yn aros. Mae\u2019n esbonio ei fod wedi dechrau gwneud am nad oedd e am i\u2019r gynulleidfa i\u2019w weld e, achos nyrfs \u2013 ac yn cyfaddef fod y nyrfs yn dal i ddod cyn gigs. Yn ystod y rhaglen mae\u2019r sbecs tywyll yr un mor amlwg."}, {"text_idx": "#000013", "text": "Wrth fynd no\u0302l i ardal ei fagwraeth a so\u0302n am brofedigaeth a gafodd yn fachgen ifanc er enghaifft mae\u2019n gwisgo\u2019r sbecs; ond wrth drafod cerddoriaeth mae\u2019r sbecs ar goll."}, {"text_idx": "#000014", "text": "Falle mai fi sy\u2019n darllen gormod i hynny ond roedd e\u2019n fwy parod a chyfforddus wrth siarad am gerddoriaeth. Roedd rhywbeth arall yn digwydd tu o\u0302l i\u2019r sbecs, heb yn wybod i\u2019r gynulleidfa, ond bydd rhaid i chi wylio i weld beth!"}, {"text_idx": "#000016", "text": "Reggae, ffasiwn ac ymgyrchu: cipolwg ar fywyd Butetown \u201984"}, {"text_idx": "#000019", "text": "Cyfres teledu BBC am fywydau, profiadau a diwylliannau pobl dduon oedd Ebony yn yr 80au cynnar. Yn 1984 aeth criw o BBC Bryste i Gaerdydd i ddarlledu rhaglen \u2018arbennig\u2019 yn fyw ac mae defnyddiwr YouTube wedi bod yn ddigon caredig i rannu recordiad yn ddiweddar. Yn o\u0302l ffrind sy\u2019n deillio o Butetown mae PAWB yn ymddangos yn y rhaglen hon."}, {"text_idx": "#000021", "text": "Bissmillah, sy\u2019n agor y rhaglen, yw band llawn gan gynnwys adran bres gyda dau ganwr sy\u2019n atgoffa fi o Michigan & Smiley a\u2019r oes dancehall cyn reggae digidol."}, {"text_idx": "#000029", "text": "Y mae\u2019r casgliad hwn yn cynrhychioli cam yn o\u0302l o\u2019r dylanwadau reggae a dub fu\u2019n llywodraethu gwaith Jarman dros y degawd a mwy diwetha gan greu naws cyfarwydd, cynnes a chartrefol diolch i griw o gerddorion sy\u2019n rhan o\u2019i deulu estynedig, ac yn artistiaid y mae gan y dyn ei hun yn amlwg barch anferthol tuag atynt."}, {"text_idx": "#000031", "text": "Efallai ar y gwrandawiad cyntaf fod rhai\u2019n eich taro fel caneuon tywyll, rhybuddiol, ond ar o\u0302l gwrando arnynt eto, datgelir dirgelion pellach a delweddau cryfion sy\u2019n croesddweud hynny\u2019n llwyr."}, {"text_idx": "#000034", "text": "Heb fynd i sgwennu traethawd am bob ca\u0302n- rhywbeth y gallwn i wneud yn hawdd, ond nai i\u2019ch sbario chi rhag y boen \u2013 dwi wir yn dwlu ar y caneuon tawelach, adlewyrchol, fel Brethyn Cartref a Brecwast Astronot sydd nid yn unig yn cynnwys llais tyner a geiriau gwych gan Geraint ei hun, ond yn arddangos dawn a medr ei gyd-gerddorion, fel Sia\u0302n James a Sio\u0302n Orgon, gan bwysleisio natur gydweithredol yr albwm, sydd gyda llaw wedi\u2019i chynhyrchu\u2019n rhagorol gan Frank Naughton yn Ty\u0302 Drwg, Grangetown."}, {"text_idx": "#000038", "text": "Os oes gen i feirniadaeth o gwbl, hoffwn ofyn i anwyliaid Ankstmusik lle mae geiriau\u2019r caneuon o fewn cloriau\u2019r clawr CD trawiadol? Ydy peth o\u2019r fath yn gwbl anffasiynol nawr ein bod i gyd, mae\u2019n debyg, yn lawrlwytho fel ffyliaid i\u2019n peiriannau mp3? Mae gen i ofn bod cryn amser i fynd nes y gwnaiff Lowri\u2019r Luddite feistroli\u2019r ddawn dechnolegol honno , ac felly yr unig beth sydd ar o\u0302l i wneud yw i daeru ar gwmni\u0308au cyhoeddi ledled Cymru i fachu ar y cyfle i gael sit-down bach da Jarman a chyhoeddi cyfrol gyfan o eiriau caneuon gan y dyn sydd nid yn unig yn gerddor a hanner, ond yn bencerdd Penylan."}, {"text_idx": "#000039", "text": "Serge Gainsbourg \u2013 fy hoff ganeuon"}, {"text_idx": "#000054", "text": "Pang! Antur cerddoriaeth Gruff Rhys"}]